open-index/open-wikipedia-markdown huggingface dataset:
צמאה לך נפשי

**צמאה לך נפשי** הוא ניגון חסידי המבטא כמיהה וגעגוע. הניגון הוא מהידועים שבניגוני חב"ד, והוא השיר המזוהה ביותר עם הרבי מלובביץ' והבולט מבין ניגוניו. ישנו ניגון נוסף בשם זה, בסגנון יותר שמח, שאף הוא חלק מניגוני הרבי מלובביץ'.

במאה ה-21 היוו שירי הכותרת של סדרת אלבומים מוזיקליים הקרויים "צמאה".

## אודות הניגון
את הניגון לימד הרבי מלובביץ' את חסידיו בשבת מברכים של חודש אייר ה'תשי"ד. הניגון מיוחס לפי מספר דעות לרבי שניאור זלמן מליאדי, האדמו"ר הראשון של חסידות חב"ד אך לא ברור האם הוא עצמו חיבר את הניגון, לכן הניגון אינו נמנה עם עשרת ניגוניו המכונים "הניגונים המכוונים". הניגון הושר תכופות בהתוועדויות בחצרו.

מילות הניגון הם מן התהילים, פסוק המתפרש כמבטא כמיהה רוחנית:

על הניגון אמר הרבי מלובביץ', כי שלושת חלקיו הראשונים מבטאים צימאון, והרביעי געגועים. הניגון מופיע בספר הניגונים - חב"ד מספר קפ"א (181).

מלבד בחסידות חב"ד, הושר הניגון בפי רבנים וחסידויות שונות, ביניהם האדמו"ר מסאטמר, הרב ברוך מרדכי אזרחי, הרב אליעזר שלמה שיק, ראשי ישיבת פוניבז' ועוד.

## עיבודים מוזיקליים
בשנת 1960 הופיע הניגון באלבום "ניגוני חב"ד" 1 של ניח"ח, ב־1996 הופיע השיר באלבום "האפ קאזאק" של אברהם פריד ובאלבום "ניגוני בית אבא" של מרדכי בן-דוד ברצועת השיר "התוועדות", ב-2011 הופיע השיר באלבומו של ברי סחרוף, "אתה נמצא כאן". ב-2013 הופיע באלבום "ניגון ומזמור" של גד אלבז. ב-2015 הופיע באלבום "צמאה 1" בביצועו של אביתר בנאי והאלבום כולו נקרא בשמו של השיר. ב-2019 יצא באלבום של יעקב שוואקי במחרוזת חב"ד.

השיר בוצע במהלך השנים על ידי חנן בן ארי, שולי רנד, יצחק מאיר הלפגוט, אוהד מושקוביץ, רונה קינן, ישראל ורדיגר, שלום למר, דניאל זמיר, יונתן רזאל, אמיר דדון, עמיר בניון ב-2016 עם ברי סחרוף, ב-2018 ללא מילים מעובד על ידי דורון טויסטר וכן ב-2020 עם תזמורת ירושלים מזרח ומערב ואחרים. ב-2023 בגרסת כיסוי של גד אלבז

## צמאה השני – שיר נוסף באותו שם

ישנו ניגון נוסף בשם זהה (), שגם אותו לימד הרבי מלובביץ', רובו מילים שונות, באוקראינית. הניגון מופיע בספר הניגונים - חב"ד מספר ק"א (101) וכן מספר קצ"ו (196).

מילות השיר: , ועניינו הוא פניה ליצר הרע בתביעה: 'מדוע ירדת לעולם הזה (המכונה 'יריד'), אם אתה סתם עושה כאן בלאגן?'... 

הניגון מושר גם בחצרות חסידיות שונות כגון ויזניץ, תולדות אהרן, סאטמר, צאנז, סאסוב ונדבורנה. הופיע באלבום "ניגוני חב"ד 1" של ניח"ח בתחילת שנות ה-60 של המאה ה-20, ב־1998 הופיע השיר באלבום ניגון הבעש"ט של אברהם פריד, ב־2015 באלבום "צמאה 1" בביצוע ברי סחרוף והתזמורת העממית ועוד. 

כגרסת כיסוי הופיע בשנת 2014 באלבום 'אהבה רבה' של ברי סחרוף והתזמורת העממית

בוצע גם על ידי ליפא שמלצר, שולי רנד עם אביתר בנאי וחיליק פרנק, התזמורת העממית ועוד.

## ראו גם
*ניגוני הרבי מחב"ד

## קישורים חיצוניים

* הרבי מליובאוויטש שר "צמאה לך נפשי" עם החסידים יוטיוב, JEM 
* הרבי מלובביץ' שר צמאה באלבומי "ניגוני חב"ד" של ניח"ח: באלבום מספר 11 ובאלבום מספר 12 
* צבי סופר, ימות המשיח: בישיבת פוניבז' מנגנים 'צמאה לך נפשי' של חב"ד, באתר col, כ"ב תשרי תשפ"ב
* 

* 

## הערות שוליים

 
 

קטגוריה:ניגונים חסידיים
קטגוריה:ניגוני הרבי מנחם מנדל שניאורסון
מארטן דה רון

**מארטן אלקו דה רוֹן** (בהולנדית: **Marten Elco de Roon**; נולד ב-29 במרץ 1991) הוא כדורגלן הולנדי המשחק בעמדות הקשר האחורי והמרכזי באטאלנטה מהסרייה א' ובנבחרת הולנד.

## קריירת מועדונים
דה רון התחיל את הקריירה המקצועית שלו בספרטה רוטרדם. ב-27 במרץ 2010 דה רון ערך את הופעת הבכורה שלו בהפסד 0–3 נגד טוונטה. עד לסיום העונה רשם שלוש הופעות בליגה. בעונת  הפך לשחקן הרכב בקבוצה ורשם 27 הופעות בעונה זו. ב-26 בספטמבר 2011 הבקיע את שער הבכורה שלו בליגה בניצחון 1–2 נגד אלמיירה סיטי.

באפריל  חתם ל-3 שנים בהירנביין. ב-9 במרץ 2013 הבקיע את שער הבכורה שלו בליגת העל ההולנדית בניצחון 1–2 נגד פ.ס.וו. איינדהובן.

ביולי , דה רון חתם באטאלנטה מהסרייה א'.

ב-4 ביולי 2016 דה רון חתם במידלסברו, העולה החדשה מהפרמייר ליג תמורת 12 מיליון פאונד. ב-5 בנובמבר 2016 הבקיע את שער הבכורה שלו בקבוצה בצורה דרמטית בדקה ה-91 במשחק הליגה נגד מנצ'סטר סיטי. המשחק נגמר בתיקו 1-1.

ב-10 באוגוסט 2017 חזר דה רון לאחר שנה לאטאלנטה.

## קריירה בינלאומית
בצעירותו, דה רון שיחק בנבחרת הנוער של הולנד והשתתף עימה באליפות אירופה בכדורגל עד גיל 19 - 2010.

ב-13 בנובמבר 2010 ערך את הופעת הבכורה שלו בנבחרת הבוגרת בניצחון 1–3 נגד  במסגרת מוקדמות מונדיאל 2018.

נכלל בסגל נבחרת הולנד בטורניר מונדיאל 2022.

## תארים
'''אטאלנטה'''

* הליגה האירופית: 2023/2024

## קישורים חיצוניים

## הערות שוליים

קטגוריה:קשרי כדורגל הולנדים
קטגוריה:כדורגלנים הולנדים
קטגוריה:כדורגלני ספרטה רוטרדם
קטגוריה:כדורגלני הירנפיין
קטגוריה:כדורגלני אטאלנטה
קטגוריה:כדורגלני מידלסברו
קטגוריה:כדורגלני נבחרת הולנד
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ספורטאים הולנדים באיטליה
קטגוריה:ספורטאים הולנדים באנגליה
קטגוריה:הולנדים שנולדו ב-1991
לוביונז'

**לוביונז**' (בפולנית: **Lubiąż**, נהגה: ; בגרמנית: **Leubus**) הוא כפר באזור ההיסטורי שלזיה שבדרום-מערב פולין, על גדתו המזרחית של נהר האודר.

מבחינה מנהלית הכפר הוא חלק מגמינה וולוב  במחוז וולוב שבפרובינציית שלזיה תחתית. נכון ל-2011 עמדה אוכלוסיית הכפר על 2,365 איש.

הכפר מהווה מוקד משיכה תיירותית בעיקר בשל קומפלקס המבנים הגדול של המנזר הציסטרציאני, "מנזר לוביונז'"  שנבנה בסוף המאה ה-17.

## קישורים חיצוניים

קטגוריה:שלזיה תחתית: יישובים
אליפות גרמניה בכדורגל 1942

**אליפות גרמניה בכדורגל 1942** הייתה העונה ה-35 של התחרות.

תחרויות אזוריות נערכו ב-25 גאוליגות אזוריות. גאוליות חדשות הוקמו בשטחים הכבושים. 

למשחק הגמר הגיעו פירסט וינה ושאלקה 04. שאלקה 04 ניצחה במשחק הגמר 0:2. זו הייתה האליפות השישית בתולדות המועדון. בתקופת 1932-1942 שאלקה הופיעה בכל משחקי חצי הגמר, זכתה 6 פעמים בתואר ו-3 פעמים הפסידה בגמר.

## מהלך התחרות
מנצחי תחרויות אזוריות השתתפו באליפות המדינה. תחילה התקיימו סיבובים מוקדמים בהם נקבעו עולות לרבע הגמר. הסיבוב המוקדם החל ב-10 במאי. כל משחקים נערכו בשיטת מפגש יחיד. בנוסף למשחק הגמר נערך גם המשחק על המקום השלישי.

## משחק הגמר

## כדורגלנים מצטיינים
פריץ שפאן משאלקה 04 כבש 8 שערים ובכך זכה בתואר מלך השערים. 

## קישורים חיצוניים
* נתונים מפורטים מאתר rsssf
* נתונים מאתר weltfussball

גרמניה
קטגוריה:עונות באליפות גרמניה בכדורגל
קטגוריה:1942 בגרמניה
האם (עיר)

**הַאם** (בגרמנית: **Hamm**, נהגה: ; בלטינית: **Hammona**) היא עיר בנורדריין-וסטפאליה שבגרמניה בחלקו הצפון-מזרחי של חבל הרוהר.

נכון לראשית 2016, עמדה אוכלוסיית העיר על יותר מ-179,000 נפש.

## ערים תאומות

* 

## קישורים חיצוניים

* 
* אתר העיר האם
* 

קטגוריה:נורדריין-וסטפאליה: ערים
נייתן סטיוארט-ג'ארט

**נייתן לויד סטיוארט-ג'ארט** (באנגלית: **Nathan Lloyd Stewart-Jarrett**; נולד ב-4 בדצמבר 1985) הוא שחקן קולנוע, טלוויזיה ותיאטרון אנגלי. הוא ידוע בעיקר מהופעתו בתפקיד קרטיס דונובן (אנ') בסדרת הטלוויזיה "עברייני על" (2009–2012) של ערוץ E4, ובדמותו של איאן ג'ונסון בסדרה "אוטופיה" (2013–2014) של ערוץ 4.

## ביוגרפיה
סטיוארט-ג'ארט נולד בוונדסוורת', לונדון, אנגליה. הוא למד משחק בבית הספר לאמנויות בריט (אנ') בקרוידון במשך ארבע שנים. ב-2003 סיים את לימודיו, והמשיך ללמוד לתואר ראשון בבית הספר המרכזי לנאום ודרמה (אנ') כחלק מאוניברסיטת לונדון וסיים את לימודיו ב-2006.

## קריירה
הופעת הבכורה של סטיוארט-ג'ארט הייתה בשנת 2006 במחזה "Brixton Stories" בתיאטרון ליריק בהמרסמית'. עוד שיחק בתיאטרון במחזה של וסט אנד "נערי ההיסטוריה" בתיאטרון הלאומי.
בשנת 2009 לוהק לסדרת הטלוויזיה "עברייני על" של E4 בתפקיד קרטיס דונובן (אנ'). ב-2012 היה הוא האחרון מצוות השחקנים המקורי שנשאר בסדרה, עד לסיום תפקידו במהלך העונה הרביעית.

בשנת 2012 הופיע בהפקה מחודשת של "Pitchfork Disney". עוד בטלוויזיה סטיוארט-ג'ארט בסדרת הקונספירציה "אוטופיה". בשנת 2014 השתתף בווידאו קליפ של הלהקה Years&Years בשם "real".
ממוזער|350px|סטיוארט-ג'ארט (שורה תחתונה, רביעי משמאל) יחד עם משתתפי המופע "The Children's Monologues" ב-2010

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי אוניברסיטת לונדון
קטגוריה:בוגרי בתי ספר למשחק באנגליה
קטגוריה:אנגלים שנולדו ב-1985
בית הקברות היהודי בווידין

שמאל|ממוזער|250px|מצבה מבית הקברות בווידין
**בית הקברות היהודי בווידין** (בבולגרית: **Еврейскo гробища на Видин**) הוא בית קברות יהודי השוכן בפאתי העיר וידין בצפון-מערב בולגריה. בית העלמין הוקם בשלהי המאה ה-19 ואותרו בו 1,056 מצבות.

## רקע היסטורי ותיאור האתר

קהילה יהודית התקיימה בווידין מאמצע המאה ה-6 ולאורך השנים הגיעו יהודים בגלי הגירה שונים. לאחר המלחמה העות'מאנית-רוסית (1878-1877) ועצמאות בולגריה, התגוררו בווידין שתי קהילות, ספרדית ואשכנזית. ב-1881 נמנו בווידין 1,546 יהודים.

בית הקברות הוקם ב-1879. הקבר הקדום במקום הוא מ-1880 והמאוחר הוא מ-1965. בין השנים 1994–1996 ערך ההיסטוריון ד"ר צבי קרן מחקר במקום מטעם אוניברסיטת תל אביב ובמהלכו, זוהו, נוקו וצולמו 900 מצבות של נפטרים. בווידין התקיים בית עלמין קדום יותר שפסק מלפעול בסוף המאה ה-19 ועל שטחו הוקמה שכונת מגורים. מקצת מהמצבות מבית העלמין הישן הועברו ל"חדש" והקדומה מהן תוארכה ל-1852. מרבית יהודי וידין עלו לישראל לאחר הקמתה. ב-2004 התגוררו בווידין 55 יהודים. מסוף שנות ה-70 של המאה ה-20 פסקה הפעילות במקום ויהודים נקברים בחלקה ייעודית בבית העלמין הכללי של העיר.

בית העלמין בווידין ממוקם בפאתי העיר בחלק הצפון-מזרחי. בשטח פזורות מאות מצבות חלקן שבורות וחלקן מכוסות צמחייה. בית העלמין אינו מגודר ואינו מתוחזק ולאורך השנים נבזז וחולל. רבות מן המצבות שתועדו נבזזו לשימוש משני על ידי תושבים בולגרים ובעיקר בני רומה, אשר מתגוררים במבנים ארעיים בשטח בית העלמין. הקרקע בבעלות הקהילה היהודית.

הכיתוב על המצבות הקדומות יותר הוא בלאדינו ובעברית ומראשית המאה ה-20 גם בבולגרית. על מקצת מהמצבות היה כיתוב בגרמנית ובצרפתית, עדות לקהילה האשכנזית הקטנה שפעלה לצד הקהילה הספרדית.

## לקריאה נוספת
* צבי קרן, בולגריה ויהודיה, באתר "כולנו בולגרים", אתר הבית של יהודי בולגריה.

## קישורים חיצוניים

* בית הקברות היהודי בווידין, בתוך: Jewish Historic Monuments and Sites in Bulgaria 2011 Part Two, עמודים 68–70 

## הערות שוליים

קטגוריה:בולגריה: בתי קברות יהודיים
אוצרות תוכן

**אוצרות תוכן** (content curation) היא מעשה של איסוף, זיהוי, בחירה ושיתוף התוכן המקוון הרלוונטי ביותר מהאינטרנט וממשאבים מקוונים אחרים (מאמרים, פוסטים בבלוגים, סרטוני וידאו, תמונות, טוויטים) על נושא מסוים כדי להתאים לצרכים של קהל יעד ספציפי. יש הסבורים כי אוצר תוכן טוב מוסיף תוכן מקורי שלו: מחשבות, יצירות, פתרונות וכדומה.

## מקור
הפעולה של אצירת תוכן כוללת ניהול וקידום השימוש של הנתון מנקודת יצירתו, כדי לוודא שהוא מתאים למטרה עכשווית, וזמין למציאה ושימוש חוזר. תפקידיו של אוצר תוכן יכולים להיות מוסברים בדרך הברורה ביותר דרך השוואה לתפקיד הקלאסי של אוצרים – לדוגמה, אוצרים במוזיאונים. בדרך כלל, האוצר הוא מומחה תוכן האחראי על איסוף התוכן בשביל המוסד. במסגרת תפקידו כאחראי על האוסף, מחובתו לשמר וגם לשפר את הערך שלו ולחלוק את התוכן עם הציבור.

בשנים האחרונות, ההגדרה של אוצרות תוכן התרחבה, ככל שהמידע עבר לפורמט דיגיטלי. מכיוון שישנה כמות אדירה של מידע דיגיטלי זמין, נהייה יותר ויותר מאתגר למצוא את המידע הספציפי שבו אתם מתעניינים. במקום ליצור תוכן חדש, ישנם אתרים לעריכת תוכן המאפשרים למשתמשים לקטלג ולארגן תכנים שנוצרו בידי אחרים. אוצרות בעולם הדיגיטלי אינה מותרות, אלא צורך אמיתי. אוצרות תוכן היא נושא חדש למדי שמתחיל להתגלות בקרב אנשי תקשורת וחוקרים.

## רשתות חברתיות ואוצרות תוכן
לרשתות חברתיות ומנועי חיפוש כמו פייסבוק, טוויטר וגוגל, יש תפקיד גדול בארגון המידע בפלטפורמות שלהם. משלב התכנון ועד האלגוריתם, האינטרנט חלק ממלחמות כוח שמתעסקות בגישה למידע, שליטה על תוכן, ומערכת היחסים בין הפצה וקליטה. עם זאת, למשתמש יש היום יותר גמישות באינטראקציה עם ארגון עצמי ובאצירת מידע בשפע. ארגון תוכן גורם לערך אישי עבור הפרט ובנוסף מאפשר ערך חברתי - מכיוון שתקשורת מסורתית (טלוויזיה, רדיו) אינם יכולים לפרסם תמונות וסרטונים במהירות כמו רשתות חברתיות, אנשים ומקורות חדשותיים רבים פונים אליהן כדי להשיג מידע נוסף.

## הערות שוליים

קטגוריה:אינטרנט
הרי שניידר

**הרי שניידר ** (באנגלית **Harry Schneider**, 12 בינואר 1910 - אפריל 1979) היה אתלט אמריקאי-יהודי, בעל מדליית ארד באליפות ארצות הברית בזריקת דיסקוס (1931) ואלוף המכביה הראשונה (1932) בזריקת דיסקוס ובהטלת כידון.

## ביוגרפיה
שניידר בוגר אוניברסיטת ניו יורק. נישא לגובה של 2.00 מטר.

באליפות ארצות הברית שנערכה בשנת 1930 סיים שניידר במקום רביעי בזריקת דיסקוס בתוצאה של 43.76 מטר. שנה לאחר מכן, באליפות ארצות הברית שנערכה בשנת 1931 הוא זכה במדליית ארד בזריקת דיסקוס בתוצאה של 45.00 מטר.

### אלוף המכביה הראשונה
הנסיעה למכביה הראשונה שנערכה בשנת 1932 לקחה כשלושה שבועות, באוניה וברכבות. במכבייה זכה שניידר ב-3 מדליות, 2 זהב ו-1 כסף. מדליות זהב, בהטלת כידון בתוצאה של 47.00 מטר, לפני דב רבינוביץ' (38.18 מטר) וגרינמן (38.02 מטר), שניהם מישראל ובזריקת דיסקוס בתוצאה של 48.30 מטר, תוצאה טובה יותר מהשיא האולימפי שקבע באד האוזר מארצות הברית באמסטרדם 1928, לפני דוד אידלמן מארצות הברית (41.36 מטר) וזאב שטיל מפולין (40 מטר). מדליית כסף, בהדיפת כדור ברזל בתוצאה של 13.09 מטר, אחרי דוד אידלמן (13.40 מטר) ולפני קרל גולדפינגר מצ'כוסלובקיה (11.34 מטר).

בתחרות שנערכה תל אביב ב-1 באפריל אותה שנה הוא קבע בהדיפת כדור ברזל תוצאה של 15.24 מטר.

באליפות ארצות הברית שנערכה בשנת 1945 סיים שניידר במקום רביעי בזריקת דיסקוס בתוצאה של 44.04 מטר.

## קישורים חיצוניים
* הרי שניידר, באתר *Track and Field Statistics* 
* 
* 

## הערות שוליים

קטגוריה:זורקי דיסקוס אמריקאים
קטגוריה:הודפי כדור ברזל אמריקאים
קטגוריה:מטילי כידון אמריקאים
קטגוריה:אתלטים יהודים אמריקאים
קטגוריה:אלופי המכביה: אתלטים
קטגוריה:בוגרי אוניברסיטת ניו יורק
קטגוריה:אמריקאים שנולדו ב-1910
קטגוריה:אמריקאים שנפטרו ב-1979
אליפות גרמניה בכדורגל 1943

**אליפות גרמניה בכדורגל 1943** הייתה העונה ה-36 של התחרות. 
 
לקראת העונה הוקמו תחרויות אזוריות חדשות שגדלו ל-29 גאוליגות אזוריות. מנצחי תחרויות אלו השתתפו באליפות המדינה. 

למשחק הגמר הגיעו דרזדן ופ.צ. זארבריקן. דרזדן ניצחה במשחק הגמר 0:3. זו הייתה האליפות הראשונה בתולדות המועדון.

## מהלך התחרות
תחילה תחילה התקיימו סיבובים מוקדמים בהם נקבעו עולות לרבע הגמר. הסיבוב המוקדם החל ב-11 באפריל. כל משחקים נערכו בשיטת מפגש יחיד. בנוסף למשחק הגמר נערך גם המשחק על המקום השלישי.

## משחק הגמר

## כדורגלנים מצטיינים
ארנסט קלוויצקי משאלקה 04  והרברט בינקר מ"פ.צ. זארבריקן" כבשו 5 שערים ובכך זכו בתואר מלך השערים. לארנסט קלוויצקי זו הייתה הזכייה השלישית בתואר.

## קישורים חיצוניים
* נתונים מפורטים מאתר rsssf
* נתונים מאתר weltfussball

גרמניה
קטגוריה:עונות באליפות גרמניה בכדורגל
קטגוריה:1943 בגרמניה
רולס-רויס 10 כ"ס

ממוזער|290px|רולס-רויס 10 כ"ס 
**רולס-רויס 10 כ"ס** (באנגלית: **Rolls-Royce 10 hp**) היא המכונית הראשונה מתוצרת יצרנית הרכב הבריטית **[[רולס-רויס]]** אשר יוצר בין השנים 1904–1906. 

יוצרו 16 יחידות, בתצורת קבריולה, 2 מושבים. 

דגם ה"רולס־רויס 10 כ"ס" הוצג לראשונה בתערוכת המכוניות בפריז בדצמבר 1904. יחד עם דגם ה"רולס-רויס 10 כ"ס" הוצג דגם הרולס-רויס 15 כ"ס, אבל שיווקו התחיל בשנת 1905.

שורשי החברה מבוססים על חברה שהקים ב-1904 התעשיין האנגלי הנרי רויס במנצ'סטר. עוד באותה שנה הוא נפגש עם סוחר הרכב צ'ארלס רולס שהסכים לשווק את המכוניות החדשות באופן בלעדי. חברת רולס-רויס המשותפת שהייתה קרויה "רולס רויס לימיטד" נוסדה ב-15 במרץ 1906. 

דגם הרולס־רויס 10 כ"ס תוכנן על ידי הנרי רויס בשנת 1903, ויוצר בבית המלאכה של רויס ושל שותפו צ'ארלס רולס ברחוב קוק במנצ'סטר, לאחר שחתמו על הסכם איחוד ב-23 בדצמבר 1904. הדגם שווק על ידי סוכנות C.S.Rolls & Co.

## תמונות

קובץ:Rolls-Royce 1011288388.jpg| רולס-רויס 10 כ"ס - מבט לתא הנהג
קובץ:Rolls-Royce 1011288398.jpg| רולס-רויס 10 כ"ס - מבט להגה
קובץ:Rollsroyce1905.jpg| רולס-רויס 10 כ"ס
קובץ:Rolls-Royce 1011288490.jpg| לוגו רולס-רויס
קובץ:Rolls-Royce 1011288332.jpg| רולס-רויס 10 כ"ס


## לקריאה נוספת
* רולס-רויס 10 כ"ס  1904 Rolls-Royce 10 HP | Rolls-Royce | SuperCars.net

## קישורים חיצוניים

* 

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1904
10 כ"ס
קטגוריה:מכוניות בריטיות
אחוות גברים

**אחוות גברים** (באנגלית: **Male Bonding**) היא מושג באתולוגיה ובמדעי החברה המתאר היווצרות קשרים אישיים הדוקים, דפוסי ידידות ושיתוף פעולה בין זכרים.

בתחום הקשרים הבין-אישיים, המונח אחוות גברים משמש לתיאור רעות או ידידות אמיצה בין גברים ואת האופן שבו גברים מתיידדים זה עם זה. המונח נטבע על ידי האנתרופולוג ליונל טייגר בספרו "גברים בקבוצות" משנת 1969, שם הוא מתואר באופן דומה למונחים המסורתיים "אחוות רעים" ו"אחוות לוחמים".

אחוות גברים יכולה להתרחש במקומות שונים כמו מכוני כושר, חדרי הלבשה, מגרשי ספורט, בתי משפט, אגודות סטודנטים או מספרות גברים. פעילויות המקדמות אחוות גברים הן בדרך כלל בעלות אופי הטרוסקסואלי, אם כי יש בהן לעיתים רמיזות הומוסקסואליות. כך, לדוגמה, המנהג להתחבק לאחר הישג משמעותי של קבוצת ספורט, או בחגיגת אירוע שבו משתתפים גברים בלבד.

אנתרופולוגים באוניברסיטת גטינגן, גרמניה, ביצעו מחקר בקופי מקוק ברברי, קוף המפגין התנהגות חברתית הדומה לבני אדם. המחקר גילה שזכרים המבלים זמן רב עם זכרים אחרים חווים פחות לחץ, ופחות מחלות הקשורות ללחץ. על פי החוקרים, ייתכן שגם בני אדם זכרים יוכלו לשפר את מצבם הנפשי והבריאותי באופן דומה.

## ראו גם
* גבריות רעילה
* תרבות הברו

## קישורים חיצוניים

* 

## הערות שוליים

קטגוריה:מגדר
קטגוריה:גברים
קטגוריה:סוציולוגיה
קטגוריה:פסיכולוגיה חברתית
קטגוריה:התנהגות האדם
קטגוריה:קשרים בין-אישיים
איתי אטיאס

**איתי אטיאס** (נולד ב-24 ביוני 1979) הוא דוגמן ישראלי לשעבר, וכיום בעל חברה לקידום מכירות ומסחור חזותי.

## ביוגרפיה
אטיאס גדל בשדרות. בגיל 16 בעת שטייל בארצות הברית ניגש אליו סוכן דוגמנות והציע לו לגשת למבחני בד, ואז החלה הקריירה שלו כדוגמן.

הוא הופיע בקמפיינים לפיוניר, קלווין קליין, ארמני, טרוסרדי וורסאצ'ה – באחד מהם לצד קייט מוס.

הוא הדוגמן הישראלי הראשון שהצטלם למגזין "פלייבוי" העולמי.

בסוף 2002 החל לשמש כפרזנטור לחברת ההלבשה "כאוס" למשך שלוש עונות עד 2005.

הופיע בקמפיינים של ליוויי'ס, קרוקר ואורנג', וגם דגמן עבור רונית רפאל.

## לאחר הדוגמנות
אטיאס שיחק בטלנובלה "השיר שלנו" ב-2005, בעונתה השנייה בתפקיד: יואב ה-Pool-Man.

בתחילת 2006 החל לשמש כמנהל פרסום ויחסי ציבור של אפנת כאוס, בה שימש כדוגמן.

במאי 2007 פתח חברה עצמאית לקידום מכירות ומסחור חזותי בשם "**אובססיב**", והוא משמש כמנכ"ל.

## חיים אישיים
ב-1998, בגיל 19, במהלך שהותו בארצות הברית, נישא לחברתו האמריקאית ונולדה להם בת.

במהלך השנים ניהל רומנים ומערכות יחסים שלא האריכו ימים עם שרון איילון, מאיה בוסקילה וורד חיימזון, שהייתה הסוכנת שלו בסוכנות יולי.

ב-2005 נישא לדנה לוי, לאחר זוגיות בת שנתיים, לאחר שהכיר אותה על סט התוכנית "אבק כוכבים", שם שימשה מפיקה. להם שתי בנות וכיום הם גרושים. מתגורר בתל אביב.

## קישורים חיצוניים

* 
* 
* 

## הערות שוליים

קטגוריה:דוגמנים ישראלים
קטגוריה:אנשי עסקים ישראלים
קטגוריה:ישראלים שנולדו ב-1979
רולס-רויס 15 כ"ס

**רולס-רויס 15 כ"ס** (באנגלית: **Rolls-Royce 15 hp**) היא מכונית סלון, 4 מושבים, אשר יוצרה על ידי חברת רולס-רויס הבריטית בשנת 1905.

יוצרו 6 יחידות בלבד. 

דגם ה"רולס-רויס 15 כ"ס" הוצג לראשונה בתערוכת הרכב של פריז בדצמבר 1904, כשיצורו עדיין לא הושלם, ולשיווקו החל בשנת 1905. 

שורשי החברה מבוססים על חברה שהקים ב-1904 התעשיין האנגלי הנרי רויס במנצ'סטר. עוד באותה שנה הוא נפגש עם סוחר הרכב צ'ארלס רולס שהסכים לשווק את המכוניות החדשות באופן בלעדי. חברת רולס-רויס המשותפת שהייתה קרויה "רולס רויס לימיטד" נוסדה ב-15 במרץ 1906. 

דגם הרולס-רויס 15 כ"ס תוכנן ועוצב על ידי הנרי רויס בשנת 1903, ויוצר בבית המלאכה של רויס ושל שותפו צ'ארלס רולס  ברחוב קוק במנצ'סטר, לאחר שחתמו על הסכם איחוד ב-23 בדצמבר 1904.  הדגם שווק על ידי סוכנות C.S.Rolls & Co. הדגם הקודם ששווק על ידי השותפים ה. רויס וצ. רולס היה הרולס-רויס 10 כ"ס.

## חברת רולס-רויס
חברת רולס-רויס נוסדה בשנת 1906 על ידי צ'ארלס סטיוארט **רולס** ופרדריק הנרי **רויס**. החברה הייתה קרויה "רולס-רויס לימיטד", (Rolls-Royce Limited). בשנת 1940 פיתחה החברה את מחלקת המנועים. משנת 1973 קרויה החברה: "Rolls-Royce Motors".

## קישורים חיצוניים

* 
* רולס-רויס 15 כ"ס, שנת 1905  (2:15 דקות), יו-טיוב

קטגוריה:מכוניות סלון
קטגוריה:דגמי מכוניות שהושקו ב-1904
15 כ"ס
קטגוריה:מכוניות בריטיות
פיציגין (משחק כדור)

ממוזער|שחקן פיציגין בזינוק
**פיציגין** (קרואטית: Picigin) הוא משחק כדור חובבני וייחודי לחוף הים בצ'ביצה שבעיר ספליט שבקרואטיה.

## היסטוריה
בשנת 1908 חזרה קבוצה של סטודנטים קרואטים מלימודיהם בפראג אל העיר ספליט שבקרואטיה. הם הביאו איתם את משחק הכדורמים הלא אופייני למקום. כשניסו לשחק את המשחק בחוף בצ'ביצה שבספליט הם נוכחו להבין שגובה מי הים רדוד מכדי שיצליחו. ניסיונותיהם העיקשים לשחק הובילו לכך שהם פיתחו את הפיציגין כתוצר לוואי של פולו המים.

## חוקים
### מיקום
הפיציגין יכול להיות משוחק בחוף ים עם מים רדודים שאין בו אבנים או סלעים.

### מטרת המשחק
התנאים האופטימליים למשחק הם כאשר חמישה שחקנים משתתפים, אם כי ניתן גם יותר. במהלך המשחק השחקנים נעמדים במעגל, כשהם במרחק ניכר האחד מהשני. כעת עליהם להתמסר ביניהם בכדור, מותר להם להכות בו עם כף היד בלבד, מבלי לתפוס את הכדור ומבלי לאפשר לו ליפול אל המים.

### ניקוד
משחק הפיציגין משוחק ללא נקודות, אלא רק במטרה ליהנות. למרות זאת, המשחק דינאמי מאוד ומרהיב עין היות שהשחקנים נאלצים לא אחת לזנק אל עבר הכדור. מאחר שהמשחק נערך בתוך מים ללא אבנים אז החשש מפציעות יורד.

### הכדור
ממוזער|כדור טניס מקולף ומשויף עמו משחקים
כדור הפיציגין הוא למעשה כדור טניס שעובר שני שלבים: קילוף ושפשוף. שני השלבים הללו מורידים ממשקל הכדור והופכים אותו למהיר וקופצני הרבה יותר, דבר שבהכרח משפיע על הדינמיות של המשחק.

### מועד
הפיציגין משוחק בחוף הים בצ'ביצה במהלך כל השנה, לעיתים גם בחורף. בימות הקיץ הוא משוחק גם בשעות הערב. תיירים רבים שמגיעים אל חוף הים משתאים לנוכח המעגלים הרבים של השחקנים במקום ולא אחת מצטרפים להנאה המקומית.

### אליפויות
ממוזער|עמידה טיפוסית למשחק הפיציגין. מהרגע שהכדור באוויר מעגל השחקנים לא מפסיק לזוז
אף על פי שהמשחק אינו תחרותי ולא מערב צבירת נקודות, החל משנת 2005 החלו להיערך תחרויות פיציגין של ממש. השחקן הזוכה הוא זה אשר מבצע משחק הקרבה עם הזינוקים מרהיבי העין.

## קישורים חיצוניים

* 
* עמרי גלפרין, כתבה על קרואטיה ועל משחק הפיציגין, מגזין טבע הדברים
* כתבת טלוויזיה מחוף בצ'ביצה הסוקרת את משחק הפיציגין, You Tube

קטגוריה:משחקי כדור
קטגוריה:ספליט
קטגוריה:קרואטיה: ספורט
קטגוריה:ספורט מים
הספרייה הלאומית של סקוטלנד

250px|ממוזער|שמאל|האגף החדש
**הספרייה הלאומית של סקוטלנד** (באנגלית: **National Library of Scotland**; בגאלית סקוטית: **Leabharlann Nàiseanta na h-Alba**; בסקוטית: **Naitional Leebrar o Scotland**) היא ספריית ההפקדה החוקית של סקוטלנד ואחת מן הספריות הלאומיות של הממלכה המאוחדת. מרכזה נמצא על גשר ג'ורג' הרביעי בין העיר העיר העתיקה באדינבורו לרובע האוניברסיטה והיא פרוסה במספר מבנים נוספים ברחבי העיר. הספרייה כוללת כ-7 מיליון ספרים וכ-7 מיליון פריטים מודפסים אחרים (כרזות, תוכניות, חוברות וכדומה) וכ-2 מיליון מפות. הספרייה מכילה את האוסף הגדול בעולם של ספרות גאלית.

## היסטוריה
במקור הייתה ספריית ההפקדה הלאומית של סקוטלנד ספריית "חבר עורכי הדין" (Faculty of Advocates; ), גוף פרטי שאיגד את עורכי הדין המופיעים בפני בתי המשפט של סקוטלנד. הספרייה נוסדה ב-1689 וקיבלה מעמד חוקי של ספריית הפקדה ב-1710. בשנות ה-20 של המאה ה-20 ביקש חבר עורכי הדיך להעביר את הספרייה לרשות הציבור כגוף לאומי. בשנת 1925 חוקק הפרלמנט של סקוטלנד את חוק הספרייה הלאומית.

העבודה על המבנה המרכזי החדש של הספרייה על גשר ג'ורג' הרביעי, שבא על מנת להחליף את המבנה הוויקטוריאני ב"מייל המלכותי", החלה ב-1938, נעצרה עקב מלחמת העולם השנייה ונשלמה ב-1956. ב-1989 נחנך מבנה חדיש ומודרני בדרום אדינבורו, שהורחב ב-1995.

בשנת 2005 מכר ג'ון מאריי השביעי לספרייה את ארכיון הוצאת ג'ון מאריי בין השנים 1768 ל-1920, ובו כתבי יד מקוריים רבים, כולל כתב היד המקורי של "מוצא המינים".

## פריטים מיוחדים
* כתב יד מקורי של מוצא המינים מאת צ'ארלס דרווין
* מהדורת הפוליו הראשונה של מחזות ויליאם שייקספיר
* מספר עותקים של תנ"ך גוטנברג
* מהדורה ראשונה של "על הגלגולים" מאת קופרניקוס

## קישורים חיצוניים

* 

* מקומות ביקור בסקוטלנד - הספרייה הלאומית

## הערות שוליים

סקוטלנד
קטגוריה:סקוטלנד: תרבות
קטגוריה:הממלכה המאוחדת: ספריות
קטגוריה:אדינבורו: תרבות
ספרייה
קטגוריה:סקוטלנד: חינוך
קטגוריה:אדינבורו: מבנים
קטגוריה:סקוטלנד: מבנים רשומים דרגה A
עזריאלי ראשונים

**קניון עזריאלי ראשונים** או **מרכז עזריאלי ראשונים** הוא מרכז קניות ומגדל משרדים הממוקם בדרום-מזרח העיר ראשון לציון, במתחם תחנת רכבת הראשונים. הקניון בבעלות קבוצת עזריאלי, והוא נבנה בשנים 2014–2017, ופתיחתו הרשמית הייתה ב-16 במרץ 2017. עלות הקמתו של המרכז עמדה על כ-750 מיליון שקלים. המרכז כולו כולל שטח של כ-52,000 מ"ר, שמתוכם הקניון כולל שטח של כ-20,000 מ"ר, ומגדל המשרדים כולל שטח של כ-32,000 מ"ר. הקניון כולל חנויות וסניפים של חנויות ומותגים. בנוסף, קניון עזריאלי ראשונים מכיל בקומתו השלישית (קומת הגג) מכון כושר.

## היסטוריה
ממוזער|שמאל|הקניון ומגדל המשרדים
ממוזער|שמאל|הקניון בעת בנייתו, אפריל 2016
ממוזער|שמאל|הקניון ותחנת הרכבת שלצידו, פברואר 2022
לאחר שהוועדה המחוזית לתכנון ובנייה אישרה את התוכנית ביולי 2013 להקמת הקניון ומגדל המשרדים, הגישו חברי מועצה, מספר תושבי נס ציונה וקבוצת סוחרים ערעור למועצה הארצית לתכנון ובנייה נגד התוכנית, בטענה, שהתוכנית להקמת קניון ומגדל משרדים בגבול נס ציונה וראשון לציון, תפגע בעסקים במרכז שתי הערים, נוסף על הטענה, שלפיהם, התוכנית נוגדת את המדיניות הארצית, שקבעה שצריך לפעול לחיזוק מרכזי הערים הוותיקים ולא לבנות מרכזי מסחר חדשים בשולי הערים. לבסוף, בדצמבר 2014 נדחה הערעור, בקביעה כי המיקום של התוכנית אינו ב"שולי הערים", כי אם חלק בלתי נפרד מטבורה של העיר ראשון לציון, וכי התוכנית תואמת למדיניות הארצית של חיזוק הערים הגדולות ומרכזיהן.

בפברואר 2015, נפלו על הצד שני עגורנים באתר הבנייה של המרכז, עקב רוחות עזות שנשבו. נגרם נזק לאתר, אך לא היו נפגעים. בעקבות האירוע הוציאה העירייה צו להפסקת העבודות באתר, עד שיתקבל אישור בטיחות מחודש לכל המנופים שבאתר.

בשנת 2016 נפתח חניון הקניון לשימוש הציבור ונוסעי הרכבת כאשר הקניון היה בעודו בבנייה.

ב-16 במרץ 2017 נפתח הקניון, בעוד שבניית מגדל המשרדים הסתיימה מספר חודשים מאוחר יותר ואכלוסם הסתיים בשנת 2018.

בתחילת דצמבר 2018 החברה הממשלתית, נתיבי איילון העבירה את משרדיה הראשיים למגדל המשרדים במתחם. בכך הצטרפה נתיבי איילון לחברות אלקטרה (מחלקת גיוס), ויינות ביתן (מטה ראשי), אשר עברו למתחם לפני כן.

## חנויות הקניון
הקניון כולל מגוון רחב של מותגים, חנויות ומסעדות כגון: צומת ספרים, קרביץ, קסטרו, טבע נאות, H&M, פוקס, פוט לוקר, ריבוק, אדידס, בילבונג, אמריקן איגל, הפנינג, ריקושט, קרביץ, סופר פארם, דוכן של מפעל הפיס, סניף של כללית, מקדונלד'ס, קפה לנדוור, רולדין, ארקפה ועוד.

## הקניון
קניון עזריאלי ראשונים כולל שלוש קומות מסחר ומגדל משרדים בן 14 קומות הממוקם לצד הקניון. הקניון כולל חניון תת-קרקעי ענק בן חמש קומות הכולל כ-1500 מקומות חנייה. זהו הקניון הראשון אשר ויתר על אזור המזון המסורתי ובמקומו ישנו מתחם אוכל אשר נפתח בחודש אוגוסט 2017.

הקניון פונה לציר עליו שוכנות ראשון לציון, באר יעקב, נס ציונה, רחובות, יבנה, וכן לאוכלוסיות נוספות באזור השפלה. קרבתו לכביש 431, כביש 412 ולתחנת רכבת הראשונים הופך אותו לאטרקטיבי גם לתושבי יישובים מרוחקים יותר מראשון לציון.

בקניון, מסוף אוטובוסי אגד המאפשר לאוכלוסיות רבות מרחבי העיר להגיע ליעדם מהקניון ואליו. האוטובוסים פועלים ברחבי ראשון לציון, חולון, בת ים, רחובות, נס ציונה, תל אביב ועוד מספר ערים ויישובים בשפלה.

## קישורים חיצוניים

* 

## הערות שוליים

קטגוריה:ראשון לציון: מרכזי קניות
קטגוריה:קניוני עזריאלי
קטגוריה:מבנים ואתרים שתכננו מן שנער
ג'יין הול

**ג'יין די הול** (באנגלית: **Jane Dee Hull**; 8 באוגוסט 1935 – 16 באפריל 2020) הייתה פוליטיקאית אמריקאית, מושלת אריזונה מ-1997 עד 2003. היא הייתה האישה השנייה שכיהנה בתפקיד זה, והאישה הראשונה מהמפלגה הרפובליקנית שכיהנה בתפקיד זה.

## ביוגרפיה
ג'יין די הול נולדה ב-8 באוגוסט 1935 בעיר קנזס סיטי שבמיזורי בשם **ג'יין בוורסוק** (Bowersock). להול תואר אקדמי בחינוך מאוניברסיטת קנזס. היא לימדה בבית ספר יסודי בקנזס סיטי.

היא עברה לגור באריזונה ב-1962 לאחר ששמעה נאום של הסנאטור בארי גולדווטר. היא אף ניהלה את מסע הבחירות של גולדווטר במהלך הבחירות לנשיאות ארצות הברית 1964.

הול הצטרפה לפוליטיקה ב-1978 כאשר נבחרה לבית הנבחרים של אריזונה מטעם המפלגה הרפובליקנית. היא הייתה חברה בבית הנבחרים של אריזונה במשך 7 כהונות, בשנים 1993-1979. בשתיים מתוך שבעת כהונותיה בבית הנבחרים היא הייתה יושבת ראש בית הנבחרים, וגם בתפקיד זה היא הייתה האישה הראשונה.

ב-1991, בזמן שהול הייתה יושבת ראש בית הנבחרים, התגלתה שערורייה פוליטית שנקראה באריזונה AZSCAM. שערורייה זו הובילה להתפטרותם על עשרה חברי בית הנבחרים. כתוצאה מכך, הובילה הול כיושבת הראש מספר רפורמות אתיות כדי לחדש את אמון הבוחרים ברשות המחוקקת באריזונה.

בשנת 1994 הול נבחרה להיות מזכירת המדינה של אריזונה. ב-1997, לאחר שהמושל פייף סימינגטון התפטר מתפקידו לאחר שהורשע בפלילים, הול, מזכירת המדינה החליפה אותו בתפקיד. בכך, היא הייתה האישה השנייה המכהנת בתפקיד זה והאישה הרפובליקנית הראשונה שהייתה מושלת אריזונה. הול הושבעה לתפקיד על ידי שופטת בית המשפט העליון של ארצות הברית, סנדרה דיי או'קונור (שהייתה בעצמה שופטת בית המשפט לערעורים של אריזונה). כיוון שבאריזונה אין סגן למושל, האדם המחזיק בתפקיד מזכיר המדינה הוא הראשון לרשת את המושל.

כמושלת, יחסיה עם הסנאטור של אריזונה, ג'ון מקיין היו מתוחים, והיא תמכה ביריבו העיקרי של מקיין בבחירות הפנימיות למועמדות הרפובליקנית בבחירות לנשיאות ארצות הברית 2000, מושל טקסס ג'ורג' ווקר בוש.

לאחר סיום כהונתה כמושלת ב-2003, הול הייתה נציגה ציבורית בעצרת הכללית של האומות המאוחדות מטעם ארצות הברית.

עם מותה של מושלת אריזונה לשעבר, רוז מופורד, ב-15 בספטמבר 2016 — נעשתה הול מושלת אריזונה שהגיעה לגיל המבוגר ביותר מכלל מושלי אריזונה לשעבר. ב-16 באפריל 2020 הלכה הול לעולמה בגיל 84, ובאותו היום נפטר גם בעלה.

## לקריאה נוספת
* 

## קישורים חיצוניים

* 

## הערות שוליים

קטגוריה:אמריקאים ילידי מיזורי
קטגוריה:קנזס סיטי (מיזורי): אישים
קטגוריה:בוגרות אוניברסיטת קנזס
קטגוריה:בוגרי אוניברסיטת קנזס
קטגוריה:מושלי אריזונה
קטגוריה:פוליטיקאיות אמריקאיות
קטגוריה:מושלות מדינות ארצות הברית מהמפלגה הרפובליקנית
קטגוריה:מושלי מדינות ארצות הברית מהמפלגה הרפובליקנית
קטגוריה:מזכירי המדינה של אריזונה
קטגוריה:חברי בית המחוקקים המדינתי של אריזונה
קטגוריה:אמריקאיות שנולדו ב-1935
קטגוריה:אמריקאים שנולדו ב-1935
קטגוריה:אמריקאיות שנפטרו ב-2020
קטגוריה:אמריקאים שנפטרו ב-2020
מוחמד ג'טיי

**מוחמד ג'טיי קמארה** (בצרפתית: **Mohammed Djetei**; נולד ב-18 באוגוסט 1994 ביאונדה שבקמרון) הוא כדורגלן קמרוני המשחק בעמדת הבלם בקבוצת מכבי נתניה מליגת העל הישראלית ובנבחרת קמרון.

## קריירת מועדונים
ג'טיי נולד ביאונדה שבקמרון. בשנת 2012 החל לשחק בקבוצת אינטרנשיונל ספורטינג, ובשנת 2014 עבר לקבוצת אוניון דואלה.

ב-4 ביולי 2016 חתם ג'טיי על חוזה לארבע שנים בז'ימנסטיק טרגונה מהליגה הספרדית השנייה. ב-12 באוקטובר הוא ערך את הופעת הבכורה שלו במועדון, בניצחון על ראיו ואיקאנו בדו-קרב בעיטות עונשין לאחר 1-1 בתום 120 דקות במסגרת גביע המלך הספרדי. ב-6 בנובמבר הוא ערך את הופעת הבכורה שלו בליגה במדי המועדון, כששיחק 90 דקות בניצחון 1-0 על מיראנדס במסגרת המחזור ה-13.

ב-2 בספטמבר 2019 חתם בקורדובה מהליגה הספרדית השלישית.

## קריירה בינלאומית
ב-6 בינואר 2016 ערך ג'טיי את הופעת הבכורה שלו בנבחרת קמרון, כששיחק 90 דקות בתיקו 1-1 נגד נבחרת רואנדה במשחק ידידות. הוא היה חלק מסגל הנבחרת לטורניר גביע אפריקה לאומות 2017, אך לא שיחק בטורניר.

## קישורים חיצוניים

## הערות שוליים

קטגוריה:כדורגלנים קמרונים
קטגוריה:בלמי כדורגל קמרונים
קטגוריה:יאונדה: כדורגלנים
קטגוריה:כדורגלני ז'ימנסטיק טרגונה
קטגוריה:כדורגלני קורדובה
קטגוריה:כדורגלני אלבסטה
קטגוריה:כדורגלני מכבי נתניה
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2017
קטגוריה:קמרונים שנולדו ב-1994
נויס

**נויס** (בגרמנית: **Neuss**, נהגה: , ; בלטינית: **Novaesium**) היא עיר בנורדריין-וסטפאליה שבגרמניה. העיר יושבת על הגדה המערבית של נהר הריין ממול לדיסלדורף.

העיר נחשבת לאחת משתי הערים העתיקות ביותר בגרמניה, לצד טריר, וב-1984 חגגו בה אלפיים שנה להקמתה.

נכון לראשית 2016, עמדה אוכלוסיית העיר על יותר מ-155,000 נפש.

## קהילה יהודית
בימי הביניים חיה בעיר קהילה יהודית. בין היתר דר בעיר רבי אפרים בן יעקב מבון.

בגזירות תתנ"ו הייתה העיר אחד ממקומות המסתור של יהודי קלן, אך המסתור התגלה ותושביו נרצחו על קידוש השם.

בסוף המאה ה-12, יהודי משוגע אחד מיהודי העיר רצח נערה נוצריה. בתגובה פרץ פוגרום ביהודי העיר, והנוצרים תושבי העיר עינו ורצחו את הרוצח, בני משפחתו, ועוד שישה יהודים. כן נוצרו בכפייה אישה ושלוש בנותיה. על יתר הקהילה הוטל קנס כספי.

## ערים תאומות

* 

## קישורים חיצוניים

* 
* אתר העיר נויס

## הערות שוליים

קטגוריה:נורדריין-וסטפאליה: ערים
פאדרבורן

**פָּאדֶרְבּוֹרן** (בגרמנית: **Paderborn**, נהגה: , פדבורן, ) היא עיר במזרח נורדריין-וסטפאליה שבגרמניה, בירת מחוז פאדרבורן.

שם העיר נובע מהשערה ישנה לגבי מקור הנביעה של הנהר פאדר  שנובע בסביבות העיר. בהגיית שם העיר הר' אינה נשמעת ושמה נהגה **פַּאדֶבּוֹרְן**.

נכון לראשית 2016, עמדה אוכלוסיית העיר על יותר מ-148,000 נפש.

## היסטוריה
בשנת 777 בנה קרל הגדול טירה ליד מעיינות פאדר. בשנה זו התקיימה האספה הקיסרית הראשונה של קרל הגדול, ושם נזכר לראשונה שם המקום. 

ובשנת 795 נוסד המקום באופן רשמי.

העיר הפכה לחברה בברית ערי הנזה ומאוחר יותר, עם יסוד ממלכת וסטפאליה, הצטרפה אליה.

לאחר נפילת נפוליאון, פאדרבורן עברה לממלכת פרוסיה כחלק ממחוז וסטפאליה, עד שנת 1933.

בשנת 1975 קיבלה מעמד של עיר.

## תרבות
בעיר נמצא מוזיאון המחשבים הגדול ביותר בעולם, Heinz Nixdorf MuseumsForum, שנפתח לציבור בשנת 1996. המוזיאון מכיל למעלה מ-5,000 פריטים היסטוריים ועכשוויים העוסקים בהתפתחות טכנולוגיית המידע.

מוזיאון דיוזסן מצוי בקרבת הקתדרלה, וכולל יצירות אמנות העוסקות בדת, שנוצרו החל מהמאה ה-10.

מוזיאון דר קייזרפאלץ מציג את היסטוריית העיר באמצעות יצירות אמנות מקומיות, ממצאים ארכאולוגיים וציורי קיר שהתשתמרו בארמון.

בפאדרבורן מצויים מוזיאון ars sacrale המציג אוספים פרטיים של אמנות דתית, מוזיאון להיסטוריה של הטבע והגלריה העירונית In der Reithalle, המציגה פריטי אמנות מתקופות שונות.

במקום קיים גם מוזיאון הטרקטורים Deutsches Traktoren und Modellauto, המציג את התפתחות הטרקטורים הגרמנים לאורך השנים.

בעיר מתקיימים פסטיבלים ואירועים שונים: פסטיבל האביב, שוצנפסט, פסטיבל ליבורי ויריד חג המולד.

## ערים תאומות
* 
* 
* 
* 
* 
* 
* 

## קישורים חיצוניים

* 
* אתר העיר פאדרבורן
* 
* 

## הערות שוליים

קטגוריה:נורדריין-וסטפאליה: ערים
הלב והמעיין

**הלב והמעיין** הוא הרכב מוזיקלי ישראלי, המבצע מוזיקת פולקלור יהודית עממית ואתנית בדגש על ניגונים חסידיים ומוזיקת כליזמרים. הלהקה הוקמה בסוף העשור הראשון של המאה ה-21, במסגרת סדרת הופעות בבית אבי חי שבירושלים. לאורך השנים קיימה הלהקה שיתופי פעולה עם מגוון יוצרים והרכבים, בהם ברי סחרוף, אביתר בנאי, יונתן רזאל, ישי ריבו, שלמה גרוניך וסימפונט רעננה. הלהקה מנגנת בהופעות, ולעיתים מלווה אמנים נוספים.

שמו של ההרכב בא בעקבות משל הלב והמעיין המובא ב"מעשה משבעה קבצנים", אחד מסיפורי המעשיות משנים קדמוניות של רבי נחמן מברסלב.

## חברי הלהקה
* **[[נאור כרמי]]** - כלי פריטה, קונטרבס, הפקה ועיבוד מוזיקלי.
* **[[חיליק פרנק]]** - קלרינט, סולו, לעיתים שירה.
* **[[אורן צור]]** - כינור, לעיתים עיבוד מוזיקלי.
* **[[אוריאל אלייב]]** - בן למשפחת אלייב, אקורדיון וכלי הקשה.
בכל אחד מהאלבומים הצטרפו נגנים או זמרים נוספים להרכב, ביניהם עקיבא תורג'מן, נדב בכר, דניאל זמיר ואחרים, אך גרעין ההרכב נותר קבוע.

## דיסקוגרפיה
* **הלב והמעיין** - ה'תשס"ט.
* **שירה חדשה** - זמר אורח: אביתר בנאי, ה'תשע"א.
* **מנגנים ויז'ניץ** - אלבום הופעה, ניגוני ויז'ניץ, ה'תשע"א. אמנים אורחים: אמיל קרויטור, סניה קרויטר.
* **יוצאין בשיר** - ניגוני חב"ד, ה'תשע"ג. זמר אורח: יונתן רזאל.
* **לך אמר ליבי** - ניגוני הרב יצחק גינזבורג, ה'תשע"ג. זמרים אורחים: אריאל זילבר, שלמה כץ, אילן דמרי.
* **אחכה לו** - שירים שעלו מאפר השואה, ה'תשע"ד. אמנים אורחים: אהוד בנאי, אביתר בנאי, ירמי קפלן, שי גבסו, אודי דוידי, ישי ריבו, הרב תמיר גרנות.

## קישורים חיצוניים

* מנגנים בלב אחד, כתבה בעיתון בשבע.
*עמיחי חסון, מנגנים כשרים מאוד, כתבה במוסף ״שבת״ של מקור ראשון

## הערות שוליים

קטגוריה:להקות חסידיות ישראליות
קטגוריה:הרכבי ג'אז ישראלים
רקלינגהאוזן

**רקלינגהאוזן** (בגרמנית: **Recklinghausen**, נהגה: , ) היא עיר בחבל הרוהר במדינת נורדריין-וסטפאליה שבגרמניה, בירת מחוז רקלינגהאוזן.

נכון למאי 2017, נאמדה אוכלוסיית העיר כבת למעלה מ-120,000 נפש.

## ערים תאומות

* 
* 
* 
* 
* 

## קישורים חיצוניים

* 
* 

קטגוריה:נורדריין-וסטפאליה: ערים
קטגוריה:יישובים שהוקמו במאה ה-11
בוטרופ

**בוֹטרוֹפּ** (בגרמנית: **Bottrop**, נהגה: , ) היא עיר באזור התעשייתי של חבל הרוהר במדינת נורדריין-וסטפאליה שבגרמניה. על גדות תעלת הריין-הרנה . נכון לראשית 2019, עמדה אוכלוסיית העיר על יותר מ-117,000 נפש.

## ערים תאומות
לבוטרופ מספר ערים תאומות:
* 
* 
*  (בתחילה לוודינג, שהתאחדה עם טירגארטן ועם מיטה)
* 
* 
* 

## קישורים חיצוניים

* 
* 

קטגוריה:נורדריין-וסטפאליה: ערים
וסקולר ביוג'ניקס

**וסקולר ביוג’ניקס בע”מ** (Vascular Biogenics Ltd), הפועלת גם תחת השם VBL Therapeutics, היא חברה ביופרמצבטית ישראלית שנמצאת בשלב פיתוח קליני מתקדם הממוקדת במחקר, פיתוח ומסחור של טיפולים ראשונים מסוגם לסרטן. החברה נוסדה בשנת 2000 והיא חברה ציבורית הנסחרת בארצות הברית. מנכ"ל החברה מיום היווסדה ועד אוקטובר 2023 היה פרופ' דרור חרץ.

התרופה האונקולוגית המובילה של החברה, VB-111, היא תרופה ביולוגית ניסיונית המבוססת על טכנולוגיות ריפוי גנטי לטיפול בגידולים מוצקים אשר נמצאת במהלכו של ניסוי קליני מבוקר למטרת רישום, לטיפול בסרטן שחלות חוזר. ניסוי זה, שמכונה OVAL צפוי לגייס כ- 400 חולות בארה”ב, ישראל, אירופה ויפן. במרץ 2020 פרסמה החברה תוצאות ביניים חיוביות במחקר זה.

VBL פיתחה גם תרופות מחקר חדשניות נוספות, כולל פלטפורמת ה- VB-600 של תרופות ביולוגיות לסרטן ולמחלות דלקתיות, ותוכנית ה’לסינוקסואידים’ (Lecinoxoids) של מולקולות אנטי-דלקתיות, עם פוטנציאל לטיפול בהתויות שונות.

מניות החברה הונפקו באוקטובר 2014 בבורסת נאסד"ק, ועד לפברואר 2023 איבדו 98% מערכן, והחברה הפכה למעשה לשלד בורסאי.

באוקטובר 2023 מיזגה החברה לתוכה את חברת התרופות האמריקאית הפרטית Notable Labs, שהפכה בדרך זו לחברה ציבורית הנסחרת בנאסד"ק.

באוקטובר 2024 החברה Notable Labs הגישה בקשה לפשיטת רגל.

## קישורים חיצוניים

* סרטון על מנגנון התרופה VB-111
* וי.בי.אל מתחילה בניסוי המכריע: מעולם לא ראו בפאזה 2 הארכת חיים כזו, הרצאת מנכ"ל החברה פרופ' דרור חרץ, אוגוסט 2015

## הערות שוליים

קטגוריה:סרטן
קטגוריה:תעשיית פרמצבטיקה בישראל
קטגוריה:חברות ישראליות הנסחרות בנאסד"ק
חוסר בפסאודוכולינסטראז

**חוסר בפסאודוכולינסטראז** הוא מצב רפואי הנגרם מפגם גנטי, אשר כתוצאה ממנו הגוף לא מייצר את האנזים פסאודוכולינסטראז.

ככלל, זהו מצב שפיר, אשר אינו משפיע על חיי היום-יום של הסובלים ממנו. עם זאת, הוא גורם לרגישות יתר לתכשירי הרדמה כללית מסוימים, ובעת הליך מסוג זה על הצוות הרפואי להיות מודע לחוסר באנזים.

בנוסף, היעדר האנזים משפיע על יכולת הגוף לפרק סמים כמו קוקאין והרואין. שימוש בסמים אלה על ידי מי שסובל מחוסר בפסאודוכולינסטראז עלול לגרום למוות לבבי.

## השפעות
בעת הרדמה כללית, בנוסף לחומר המטשטש, ניתן למטופל גם חומר משתק שרירים הפועל למשך מספר דקות, לצורך הכנסת צינור לקנה הנשימה המשמש להנשמה מלאכותית. שני חומרים הנמצאים בשימוש נפוץ לצורך זה הם סוקסינילכולין (Succinylcholyn, ידוע גם בשם המסחרי Scolyn) ומיבקוריום כלוריד (Mivacurium chloride). כאשר מטופלים הסובלים מחוסר בפסאודוכולינסטראז נחשפים לחומר משתק זה, הם יחוו שיתוק של מערכת הנשימה לזמן ממושך, אשר יחייב המשך הנשמה מלאכותית עד שהחומר יתפוגג מהגוף באופן טבעי. אם המטופל ממשיך להיות מונשם, קיים סיכון מועט בלבד לנזק.

עם זאת, עקב הנדירות של המצב באוכלוסייה הכללית, הצוות הרפואי עשוי להיות שלא להיות מודע למצב, מה שעלול להוביל לשני סיבוכים אפשריים: האחד, שהמטופל יישאר משותק למרות שהתעורר מההרדמה, עד שהשפעת החומר תחלוף, בעוד המטפלים מנסים לברר את חוסר התגובה שלו. השני, שצינור ההנשמה יוצא לפני שהמטופל חזק דיו כדי לנשום בכוחות עצמו, מה שעלול להוביל לדום נשימה.

## תפוצה
### יהודים יוצאי פרס ועיראק
חוסר בפסאודוכולינסטראז הוא מצב הנישא על ידי גן רצסיבי, הנפוץ בקרב יהודי פרס ועיראק. בערך אחד מכל עשרה יהודים יוצאי פרס נושא את המוטציה הגורמת למצב זה, ולכן באחד מכל מאה זוגות שני בני הזוג יישאו את הגן, ולכל אחד מילדיהם יהיה סיכוי של 25% לשאת את הגן ולסבול ממצב זה. לכן, אחד מכל 400 יהודים יוצאי פרס סובל ממצב זה.

### אריה ויישיה
אריה ויישיה היא קאסטה הודית. מחקרים שנעשו הראו נטייה מוגברת לפגם גנטי זה בקרב בני קאסטה זו. מחקר שנעשה בקרב 22 בני הקאסטה במדינת טאמיל נאדו, מצא שתשעה מהם סבלו מחוסר בפסאודוכולינסטראז, המהווה תפוצה גבוהה פי 4,000 מאשר בקרב האוכלוסייה האירופית והאמריקנית.

## הערות שוליים

קטגוריה:מומים מולדים ומחלות כרומוזומליות
אמיר עלי חאג'יזאדה

**אמיר עלי חאג'יזאדה** (בפרסית: **امیرعلی حاجی زاده**; 28 בפברואר 1962 – 13 ביוני 2025) היה בריגדיר גנרל במשמרות המהפכה והמפקד של חיל האוויר והחלל של משמרות המהפכה האסלאמית בין 2009 ל-2025. חוסל בסיכול ממוקד במבצע עם כלביא.

## ביוגרפיה
עלי חאג'יזאדה נולד ב-28 בפברואר 1962 בטהראן. הוריו הגיעו במקור מח'ורמדאשט שבמחוז קזווין. ב-1980 הצטרף למשמרות המהפכה, ובמהלך מלחמת איראן-עיראק שימש כצלף והשתתף במבצעים מרכזיים. לפני מינויו למפקד זרוע האוויר והחלל, שימש במשך שלוש שנים כמפקד ההגנה האווירית של המשמרות.

ב-2008 מונה למפקד הראשון של חיל האוויר והחלל של המשמרות. חאג'יזאדה נחשב לבן טיפוחיו של חסן טהראני מוקדם, המכונה "אבי תוכנית הטילים האיראנית", והיה זה שארגן את יחידת הטילים הראשונה של הארגון בשם "חדיד". ב-2010 הוטלו על חאג'יזאדה עיצומים על ידי ממשלת קנדה. ב-2016 במהלך תרגיל "אקתדאר-י וליאת" הצהיר שחיל האוויר פיתח טילים לטווח של 2,000 ק"מ כדי לפגוע בישראל "ממרחק בטוח".

כמפקד חיל האוויר של משמרות המהפכה, הוא היה מעורב בהתקפות על כוחות אמריקניים בעיראק, בתגובה לחיסולו של קאסם סולימאני ב-2020, ובמתקפה על בסיסי דאעש בסוריה בשנת 2018. בנוסף היה מעורב בתקיפת מתקני הנפט בערב הסעודית ב-2019 ובמתקפות על ישראל במלחמת חרבות ברזל. בינואר 2020 פיקד על ירי טילים לעבר מטרות אמריקניות בעיראק לאחר חיסול סולימני. חאג'יזאדה היה מעורב בשיגור נ"מ שפגע בטיסה 752 של יוקריין אינטרנשיונל איירליינס. בהתחלה הכחישו האיראנים את חלקם בתקרית, אך מאוחר יותר הודה חאג'יזאדה באחריות ארגונו להפלת המטוס. באפריל 2020 פיקד על שיגור "נור-1", הלווין הצבאי הראשון של איראן.

באוקטובר 2024 קיבל אות מסדר פתח מידי עלי ח'אמנהאי על חלקו בהתקפת הטילים על מדינת ישראל, שכללה על פי דיווחים זרים למעלה מ-200 טילים בליסטים שכוונו למטה המוסד ולבסיס נבטים. 

## חיסולו
ב-13 ביוני 2025 חוסל חאג'יזאדה בתקיפה של חיל האוויר הישראלי על מפקדה תת-קרקעית של חיל האוויר והחלל בתחילת מבצע עם כלביא. יחד איתו נהרגו שונה קצינים בכירים נוספיםף ביניהם הגנרלים מחמוד באקרי, דאוד שיח'יאן, מוחמד באקר טאהרפור, מנסור ספארפור ועוד. חאג'יזאדה שהיה באמצע כינוס מפקדת זרוע האוויר והחלל, היה משוכנע ששום דבר לא יקרה, והחליט לפזר את הישיבה. בישראל, שחיפשו פתרון מחשש לאבד את ההזדמנות לפגוע בהם, הוחלט להדליק את מערכות הזיהוי של המטוסים בעודם באוויר. כשהמטוסים הופיעו על מסכי המכ"ם, הקצינים האיראנים חזרו לבונקר, בו חוסל חאג'יזאדה יחד עם צמרת הפיקוד.

## קישורים חיצוניים
*
* 

## הערות שוליים

קטגוריה:אנשי צבא איראנים
קטגוריה:איראנים שמחלקת האוצר של ארצות הברית הטילה עליהם סנקציות
קטגוריה:אנשי משמרות המהפכה האסלאמית
קטגוריה:אישים שנהרגו במבצע עם כלביא
קטגוריה:אנשי משמרות המהפכה האסלאמית שנהרגו בידי ישראל
קטגוריה:איראנים שנולדו ב-1962
קטגוריה:איראנים שנפטרו ב-2025
קטגוריה:מבצע עם כלביא
קטגוריה:מבצע שאגת הארי
ביל מוראן

**ויליאם פרנסיס "ביל" מוראן** (באנגלית: **William Francis "Bill" Moran**) (נולד ב-1958) הוא אדמירל בדימוס בצי ארצות הברית, בתפקידו האחרון שירת כסגן ראש המבצעים הימיים.
## ביוגרפיה
מוראן נולד במדינת ניו יורק, למד בתיכון ואלי סנטרל במונטגומרי שבמחוז אורנג'. ב-1981 סיים את לימודיו באקדמיה הימית של ארצות הברית והצטרף לצי. 

הוכשר כטייס מטוס הסיור P-3 אוריון ושירת בטייסת הסיור 44 במיין ובטייסת הסיור 45 בפלורידה. פיקד על טייסת הסיור 46 במדינת וושינגטון ועל כנף הסיור 2 בהוואי. לאורך שירותו הוצב בבסיסי חיל הים ונאט"ו בסיציליה שבאיטליה, ברוטה שבספרד, באיים האזוריים, בקפלאוויק שבאיסלנד, במיסוואה שביפן, בדייגו גרסיה, בעומאן ובבחריין. תקופה ממושכת שימש מדריך טיסה. 

בתפקידי מטה שימש קצין בטיחות ועוזר קצין אחזקה של כנף 11 בג'קסונוויל, מילא תפקידים באגף כוח האדם של הצי, שימש עוזר מפקד צי האוקיינוס השקט ועוזר ראש המבצעים הימים, בשנים 2008–2010 שירת כמפקד להק הסיור של הצי. בפברואר 2012 מונה לראש ענף לוחמה אווירית במטה הצי. 

באוגוסט 2013 מונה לראש אגף כוח האדם של הצי, במאי 2016 מונה לסגן ראש המבצעים הימיים. באפריל 2019 נקבע כי ימונה לראש המבצעים הימיים הבא בכפוף לאישור הסנאט, אולם ביולי 2019 הסיר את מועמדותו והודיע על פרישתו מהשירות בשל שיקול דעת לקוי, עקב שמירת קשר עם קצין שהודח בעקבות חקירה על התנהגות מינית בלתי הולמת, וכן בשל שימוש במייל פרטי להעברת תכתובות רשמיות של הצי.

במהלך שירותו עוטר במדליית השירות המצוין של הצי, מדליית השירות העילאי של מחלקת ההגנה, וחמש פעמים באות לגיון ההצטיינות.

מוראן בעל תואר שני בלימודי ביטחון לאומי ואסטרטגיה צבאית ממכללת המלחמה של הצי.

## קישורים חיצוניים

*ביוגרפיה באתר צי ארצות הברית
*ביוגרפיה באתר בית הנבחרים של ארצות הברית

## הערות שוליים

קטגוריה:אדמירלים בצי ארצות הברית
קטגוריה:מעוטרי מדליית השירות המצוין של הצי
קטגוריה:אמריקאים מעוטרי אות לגיון ההצטיינות
קטגוריה:טייסי צי ארצות הברית
קטגוריה:בוגרי האקדמיה הימית של ארצות הברית
קטגוריה:בוגרי מכללת המלחמה של הצי
קטגוריה:אמריקאים שנולדו ב-1958
טונגה במשחקים האולימפיים לנוער

**[[טונגה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מטונגה לא זכה במדליה אולימפית לנוער והשתתפותה במשחקים היא בעיקר סמלית.

## השתתפות במשחקים
### משחקי הקיץ
המשלחת הראשונה של טונגה למשחקים האולימפיים לנוער הייתה לאולימפיאדת הנוער סינגפור וכללה שני ספורטאים שהתחרו בשני ענפי ספורט. המשלחת לא הגיעה להישגים וסיימה במקומות האחרונים בענפי הטאקוונדו והרמת משקולות. המשלחת לאולימפיאדת הנוער נאנג'ינג הייתה המשלחת הגדולה ביותר ששלחה טונגה עד כה. המשלחת מנתה שלושה ספורטאים שהתחרו בשלושה ענפים. גם משלחת זו לא הגיעה להישגים וסיימה במקומות האחרונים בענפי ההרמת משקולות, הקשתות והשחייה.

## ראו גם
* טונגה במשחקים האולימפיים
* טונגה במשחקים הפאראלימפיים

קטגוריה:טונגה: ספורט
קטגוריה:מדינות במשחקים האולימפיים לנוער
מעבר לכוכבים (סרט, 2017)

**מעבר לכוכבים** או **הליכה בחלל** (ברוסית: **Время первых**; בתרגום מילולי: **עידן החלוצים**) הוא סרט קולנוע רוסי שיצא לאקרנים בשנת 2017. הסרט מבוסס על סיפורו של אלכסיי ליאונוב, האיש הראשון בעולם שביצע הליכת חלל. בסרט מככבים יבגני מירונוב בתפקיד ליאונוב וקונסטנטין חבנסקי בתפקיד שותפו לטיסה, הקוסמונאוט פאבל בלייב.

הסרט לא זכה להצלחה מסחרית משמעותית ובסוף השבוע הראשון להקרנתו הכניס 12 מיליון רובל רוסי בלבד לעומת תקציב של 400 מיליון רובל רוסי, אם כי הסרט כיסה את תקציבו ובסך הכל הכניס סכום של 557.74 מיליון רובלים.

## עלילה
ב-18 במרץ 1965 ביצע אלכסיי ליאונוב את "הליכת החלל" הראשונה בהיסטוריה, כאשר יצא אל מחוץ לחללית ווסחוד 2 לטיול שנמשך 12 דקות ו-9 שניות. בתום ההליכה, נתקל ליאונוב בקושי להיכנס חזרה לחללית, משום שלחץ האוויר בחליפת החלל שלבש ניפח אותה עד כדי כך שהיא לא התאימה לפתח הקפסולה. בסופו של דבר, הצליח ליאונוב להידחק חזרה בקושי רב, לאחר ששחרר מהאוויר שבחליפה לחלל. בעקבות התקלה, התארכה המשימה, שהייתה מתוכננת להימשך 12 דקות, לכמעט 24 דקות.

בחזרתם לאטמוספירה ארעה תקלה נוספת, במערכת ההנחיה האוטומטית, שחייבה את הטייס פאבל בלייב לנווט את החללית באופן ידני. כתוצאה מכך, נחתו הקוסמונאוטים כאלף ק"מ מהיעד המתוכנן ונאלצו לבלות יומיים בקור המקפיא של הרי אורל. למעשה, הם שהו בהרים זמן ארוך יותר מאשר בחלל.

## צוות השחקנים

## הפקה
בשנת 2015 הסרט קיבל את תמיכת קרן הקולנוע ותחילה אולפני Bazelevs, האחראים להפקת הסרט, ליהקו את סרגיי בודרוב לביים את הסרט והסרט תוכנן לצאת בסתיו 2016, לפני שמונה יורי ביקוב לביים את הסרט. הצילומים החלו ב-1 ביולי 2016 ונמשכו עד ספטמבר 2016. במהלך הצילומים הוחלף במאי הסרט ובמקום יורי ביקוב מונה דמיטרי קיסליוב.

## פרסים ומועמדויות

## ראו גם
*סאליוט 7 (סרט), סרט חלל רוסי אחר שיצא באותה שנה

## קישורים חיצוניים

* 

* "מעבר לכוכבים" באתר Kinobusiness.com
* 
* הסרט באתר גלובוס מקס
* "מעבר לכוכבים" באתר עין הדג

## הערות שוליים

קטגוריה:אדם בחלל: בקולנוע
קטגוריה:סרטי 2017
קטגוריה:סרטי אסונות
קטגוריה:סרטי דרמה רוסיים
קטגוריה:סרטי הערוץ הראשון ברוסיה
קטגוריה:סרטי יורי ביקוב
קטגוריה:סרטים ברוסית
קטגוריה:סרטים רוסיים המבוססים על סיפור אמיתי
קטגוריה:סרטים רוסיים
אורח משפט

**אורח משפט** הוא ספר שאלות ותשובות בנושאי חלק אורח חיים וחושן משפט של השו"ע מאת הרב אברהם יצחק הכהן קוק, הרב הראשי לארץ ישראל וראש ישיבת מרכז הרב.

אורח משפט הוא שו"ת בנושאי אורח חיים וחושן משפט. שמו של הספר על שם הנושאים שבו ('אורח' על שם אורח חיים ו'משפט' על שם חושן משפט). הספר נערך על ידי בנו הרב צבי יהודה הכהן קוק. יצא לאור במוסד הרב קוק ירושלים בד' אייר תשל"ט על ידי הרצי"ה קוק. ובמהדורה האחרונה בתשמ"ה. בספר קפא' סימנים ( קנד' סימנים באורח חיים וכז' סימנים בחושן משפט).

## פרקי הספר
### אורח חיים

### חושן משפט

## קישורים חיצוניים
* שו"ת אורח משפט באתר אוצר החכמה

קטגוריה:ספרי שאלות ותשובות: אחרונים
קטגוריה:חיבורי הראי"ה שהתפרסמו לאחר מותו
קטגוריה:ספרי 1979
דן אלן

**דניאל ברטלט "דן" אלן** (באנגלית: **Daniel Bartlett "Dan" Allyn**; נולד ב-24 בספטמבר 1959) הוא קצין בדימוס בדרגת גנרל. בתפקידו האחרון שירת כסגן ראש מטה צבא ארצות הברית.

## ביוגרפיה
אלן נולד בניו המפשייר וגדל בברוויק שבמיין. ב-1981 סיים את לימודיו בווסט פוינט והתגייס לצבא ארצות הברית.

במהלך שירותו הוצב בקוריאה הדרומית, השתתף במבצע זעם דחוף (הפלישה לגרנדה), ובפלישה לפנמה. הוצב פעמיים במשימות כחלק מכוח המשקיפים הרב-לאומי בחצי האי סיני, השתתף במלחמת המפרץ כחלק מכוחות פיקוד המבצעים המיוחדים המשולבים.

שירת בדיוויזיה המוטסת ה-82, בדיוויזיית החי"ר השנייה ובשנים 1998–2000 פיקד על הגדוד השלישי ברגימנט הריינג'רס ה-75. במלחמת עיראק פיקד על צוות הקרב של חטיבה 3 בדיוויזיית החי"ר השלישית, על פועלו במלחמה, בהובלת הכוח תוך סיכון חייו, עוטר בכוכב הכסף.

שירת במשרד ההגנה האמריקני בארגון למציאת פתרון למטעני הצד ובאגף המבצעים של המטות המשולבים.

שימש ראש מטה וסגן מפקד הקורפוס המוטס ה-18 ובמסגרת זו שימש גם ראש מטה הקורפוס הרב-לאומי בעיראק. בשנים 2010–2012 פיקד על דיוויזיית הפרשים הראשונה, הדיוויזיה בפיקודו נשלחה למלחמת אפגניסטן וכמפקדה שימש מפקד פיקוד מזרח של כוחות הצבא באפגניסטן. בתפקידו הבא שימש מפקד הקורפוס המוטס ה-18. במאי 2013 מונה למפקד פיקוד כוחות צבא ארצות הברית ובאוגוסט 2014 מונה לסגן ראש מטה צבא ארצות הברית. ביוני 2017 סיים את שירותו בצבא.

אלן בעל תואר שני בלימודי ביטחון לאומי ואסטרטגיה צבאית ממכללת המלחמה של הצי.

## קישורים חיצוניים

* ביוגרפיה באתר צבא ארצות הברית
* פירוט על עיטוריו באתר valor.militarytimes.com

קטגוריה:אמריקאים ילידי ניו המפשייר
קטגוריה:גנרלים בצבא ארצות הברית
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הכסף
קטגוריה:מעוטרי כוכב הארד
קטגוריה:הריינג'רס
קטגוריה:מפקדי פיקוד כוחות צבא ארצות הברית
קטגוריה:מפקדי דיוויזיית הפרשים הראשונה
קטגוריה:מפקדי הקורפוס המוטס ה-18
קטגוריה:בוגרי האקדמיה הצבאית של ארצות הברית
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1959